钦定古今图书集成/明伦汇编/闺媛典/第201卷 > 王家度妻毛氏
## 钦定古今图书集成/明伦汇编/闺媛典/第201卷 > 王家度妻毛氏

按《武进县志》：“毛氏，给事宪之孙女，王家度妻。年十七
归王，十九而寡，抚襁中儿之柱家贫，拮据万状。及柱
稍长，力不能延师，氏亲授章句，夜烛不继，辄暗中手
自绩麻，命儿背诵所习，有误，辄口正之。每絮絮至宵
分，泪下如雨，如是十馀年。之柱中万历己未进士，疏
母节于朝，特诏旌表。柱官至副使，封恭人。”